turjo4nis/wikipedia-bn-dump-20250701 huggingface dataset:
পয়েন্টিং স্টিক

একটি পয়েন্টিং স্টিক জয়স্টিকের মতই কাজ করে কিন্তু একে ব্যবহার করা হয় পয়েন্টিং ডিভাইস হিসেবে। এর সাথে টাচপ্যাড বা ট্র্যাকবল থাকে এবং এটি সাধারণত কম্পিউটার কিবোর্ডের উপর বসানো হয়। পয়েন্টিং স্টিকটি নিয়ন্ত্রণ করে কার্সর যা দিয়ে বিভিন্ন কাজ করা যায় মাউসের মতই।

পয়েন্টিং স্টিক কাজ করে শক্তি প্রয়োগের হার শনাক্তকরণের মাধ্যমে যা শনাক্ত করতে ব্যবহার করা হয় রিসিন্টিভ স্ট্রেইন গজ। আঙ্গুলের সাহায্যে পয়েন্টিং স্টিকটিকে বিভিন্ন দিকে পরিচালন করা যায়। কার্সর কিরকম গতিতে স্থানান্তর হবে তার নির্ভর করে পয়েন্টিং স্টিকের উপর কতটুকু চাপ প্রয়োগ করা হয়েছে তার উপর। চাপ প্রয়োগ ও কার্সরের গতি কম্পিউটারে পরিবর্তন করা যায় যেমনটি মাউসের বেলায় করা হয়।

একটি কিউট্রি কি-বোর্ডে স্টিকটি বসানো হয় "জি", "এইচ" এবং "বি" অক্ষরের কি'র মাঝখানে আর এর সাথে ব্যবহৃত মাউস বাটন বসানে হয় স্পেসবারের নিচে। মাউস বাটনগুলো ডানহাতে বা বামহাতে ব্যবহার করা হয় যেহেতু সেগুলো কিবোর্ডে রাখা আঙ্গুলের কাছেই থাকে। তোশিবা'র লিব্রেটো, সনি'র ভায়ো ইউএক্সের মত ছোট আকারের ল্যাপটপগুলোতে পয়েন্টিং স্টিকগুলো পর্দার কাছে বসাতে দেখা যায়।

তথ্যসূত্র

বহিঃসংযোগ
 Pointing stick USB Keyboard Comparison
 How to configure the TrackPoint under Linux
 Notebook input devices put to the age test : the usability of trackpoint and touchpad for middle-aged adults Ergonomics, 2007, vol. 50, no3, pp. 426–445
 an OEM supplier for nubs: http://sofpoint.com/
 ALPS (manufacturer)
 Synaptics (manufacturer)

মার্কিন উদ্ভাবন
পয়েন্টিং ডিভাইস
শরীয়তপুর সরকারি পলিটেকনিক ইনস্টিটিউট

শরীয়তপুর সরকারি পলিটেকনিক ইনস্টিটিউট বাংলাদেশের একটি পলিটেকনিক ইনস্টিটিউট।

অবস্থান 
ঢাকা থেকে মাত্র ৭০ কি.মি দক্ষিণে শরীয়তপুর জেলার পালং থানাধীন রুদ্রকর ইউনিয়নের বুড়িরহাটে খুলনা-চট্টগ্রাম মহাসড়কের পাশে এর অবস্থান।

যোগাযোগ ব্যবস্থা
বাংলাদেশের যে কোন জেলা থেকে বাস সার্ভিসে শরীয়তপুর শহরে এসে বাস বা অটোরিক্সা যোগে বুড়িরহাট।

ইতিহাস 
অত্র প্রতিষ্ঠানটি ২০০১ সালে ২.০২ একর জমির উপর প্রতিষ্ঠিত হয়। ২০০৫ সালে ৪৬ জন শিক্ষার্থী নিয়ে ইলেক্ট্রনিক্স বিভাগে এর প্রথম ক্লাস শুরু হয়। ধাপে ধাপে এতে কম্পিউটার, টেলিকমিউনিকেশন, এবং ইনস্ট্রুমেন্টেশন এ্যান্ড প্রসেস কন্ট্রোল টেকনোলজি যুক্ত হয়। প্রথম ভারপ্রাপ্ত অধ্যক্ষ মীর মোস্তাক মাহমুদ এবং ১২ জন তরুন মেধাবী শিক্ষকদের পদচারনায় যাত্রা শুরু হয় এই প্রতিষ্ঠানটির।

ক্যাম্পাস 
ক্যাম্পাসটি প্রায় ২.০২ একর জায়গার উপরে প্রতিষ্ঠিত। আরো ৮.২৪ একর জমি অধিগ্রহণ করে নতুন একাডেমিক ভবন করার পরিকল্পনা আছে।

অবকাঠামো-সমূহ
 প্রশাসনিক ভবন - ১ টি (পাঁচ তলা)
 একাডেমিক ভবন -১ টি (পাঁচ তলা)
 ওয়ার্কশপ ভবন -২ টি (দুই তলা)
 অধ্যক্ষের বাসভবন -১ টি (দুই তলা)
 স্টাফ কোয়ার্টার - ১ টি  (দুই তলা)
 পাম্প- হাউজ - ১ টি
 সাব-স্টেশন - ১ টি
 সাইকেল গ্যারেজ - ১ টি

টেকনোলজি সমূহ
ইলেকট্রিক্যাল (২য় তলা)
 ইলেকট্রনিক্স (৪র্থ তলা)
 কম্পিউটার (৩য় তলা)
 টেলিকমিউনিকেশন (৫ম তলা)

ল্যাব সমূহ
 ইলেকট্রনিক্স ল্যাব- ২ টি
 কম্পিউটার ল্যাব- ৪  টি
 ইলেকট্রিক্যাল ল্যাব ২ টি
 টেলিকমিউনিকেশন ল্যাব- ১ টি
 বেসিক ল্যাব- ১ টি
 ফিজিক্স ল্যাব- ১ টি
 ক্যামিস্ট্রি ল্যাব- ১ টি
 ড্রয়িং ল্যাব- ১ টি

অন্যান্য
 পাঠাগার
 অডিটরিয়াম
 প্রার্থনালয়

ভর্তি-কার্যক্রম 
বাংলাদেশ শিক্ষা মন্ত্রনালয়ের অধীনে বাংলাদেশ কারিগরি শিক্ষা অধিদপ্তর-এর আওতায় বাংলাদেশ কারিগরি শিক্ষা বোর্ডে একযোগে সারা বাংলাদেশের সরকারী ও বেসরকারী পলিটেকনিক সমূহে ভর্তি আহবান করে থাকে। সাধারনত এস.এস.সি পরীক্ষার রেজাল্ট প্রকাশের পনের দিন থেকে এক মাসের মধ্যেই বোর্ডের নিজস্ব ওয়েভ সাইটের মাধ্যমে এ কার্যক্রম পরিচালনা করে থাকে। এস.এস.সি পরীক্ষায় উত্তৃর্ণ যে কোন বিভাগের শিক্ষার্থীগন ন্যূনতম জিপিএ-৩.৫০ পেলেই অাবেদনের যোগ্য বলে বিবেচিত।

বিভাগ সমূহ 

  কম্পিউটার ডিপার্টমেন্ট 
 ইলেক্ট্রনিক্স ডিপার্টমেন্ট 

 টেলিকমিউনিকেশন ডিপার্টমেন্ট 
ইলেকট্রিক্যাল ডিপার্টমেন্ট 
 নন-টেক
 প্রশাসনিক

ছাত্রাবাস 
বাংলাদেশের বিভিন্ন জেলার ছাত্রছাত্রী এই প্রতিষ্ঠানে পড়াশোনা করে। কিন্তু কোন ছাত্রাবাস নেই। তবে নতুন করে ৮.০২ একর জমি অধিগ্রহণের মাধ্যমে ছাত্রাবাস নির্মাণের পরিকল্পনা আছে।এবং ইনস্টিটিউট এর আশে পাশে প্রচুর ছাত্রাবাস আছে।যেখানে বাইরে থেকে আগত ছাত্ররা থাকতে পারবে।

বাংলাদেশ স্কাউটস রোভার অঞ্চল 
 রোভার ইউনিট, শরীয়তপুর সরকারি পলিটেকনিক ইনস্টিটিউট

তথ্যসূত্র 

https://www.facebook.com/groups/1377161122529737/?ref=share

বহিঃসংযোগ 
 অফিসিয়াল ওয়েবসাইট  

ঢাকা বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
২০০১-এ প্রতিষ্ঠিত শিক্ষাপ্রতিষ্ঠান
শরীয়তপুর জেলার শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান
গফরগাঁও রেলওয়ে স্টেশন

গফরগাঁও রেলওয়ে স্টেশন  হচ্ছে বাংলাদেশের ময়মনসিংহ বিভাগের ময়মনসিংহ জেলার গফরগাঁও উপজেলায় অবস্থিত একটি রেলওয়ে স্টেশন। এটি ১৮৮৬ সালে চালু হয়। এই স্টেশনে ৭টি আন্তঃনগর ট্রেন তিস্তা এক্সপ্রেস, জামালপুর এক্সপ্রেস,  অগ্নিবীণা এক্সপ্রেস, মোহনগঞ্জ এক্সপ্রেস, যমুনা এক্সপ্রেস, ব্রহ্মপুত্র এক্সপ্রেস ও হাওর এক্সপ্রেস যাত্রাবিরতি করে। এছাড়া আরো ৫টি লোকাল ট্রেনসহ মোট ১২টি ট্রেন গফরগাঁও স্টেশনে যাত্রাবিরতি করে।কিন্ত গফরগাও থেকে ঢাকার জন্য কোনো বাস সার্ভিস নাই।

বহিঃসংযোগ

চিত্রশালা

তথ্যসূত্র

বহিঃসংযোগ 
 

ময়মনসিংহ জেলার রেলওয়ে স্টেশন
গফরগাঁও উপজেলা
২০১৮ আইসিসি মহিলা বিশ্ব টুয়েন্টি২০

২০১৮ আইসিসি মহিলা বিশ্ব টুয়েন্টি২০ হচ্ছে ২০১৮-১৯ ক্রিকেট মৌসুমের আইসিসি কর্তৃক পরিচালিত আন্তর্জাতিক টোয়েন্টি২০ ক্রিকেট প্রতিযোগিতা যেটি ওয়েস্ট ইন্ডিজে ২ মার্চ থেকে শুরু হয়ে ২৫ মার্চ ২০১৮ তারিখ পর্যন্ত অনুষ্ঠিত হতে যাচ্ছে। এটি হতে যাচ্ছে আইসিসি মহিলা টি২০ বিশ্বকাপ এর ৬ষ্ঠ সংস্করণ এবং ওয়েস্ট ইন্ডিজ কর্তৃক আয়োজিত ২য় আসর (২০১০ সালের পর)। আন্তর্জাতিক ক্রিকেট কাউন্সিল (আইসিসি) এর ২০১৩ সালের বার্ষিক অধিবেশনে ওয়েস্ট ইন্ডিজ ক্রিকেট বোর্ড কে প্রতিযোগিতাটি আয়োজন করার দায়িত্বভার ন্যস্ত করা হয়। ২০১৫ সালের জানুয়ারীতে আইসিসির বোর্ড মিটিংয়ে প্রতিযোগিতার তারিখ নিশ্চিত করা হয়।

দল সমূহ
৮টি স্বয়ংক্রিয়ভাবে প্রতিযোগিতার যোগ্যতা অর্জন করে এবং তাদের বাছাইপর্ব প্রতিযোগিতার মাধ্যমে দুটি দল এসে যুক্ত হয়।

মাঠসমূহ 
জানুয়ারী ২০১৮, আইসিসি খেলা অনুষ্ঠিত হওয়ার জন্য তিনটি মাঠের ঘোষণা করে:

আম্পায়ারগণ 
২৫ অক্টোবর ২০১৮, আইসিসি প্রতিযোগিতাটি পরিচালনার জন্য কর্মকর্তাদের নিয়োগ করে। ১২ সদস্যের আম্পায়ারগণের সাথে রিচি রিচার্ডসন এবং গ্রেইম লেব্রয় নাম ও যুক্ত করা হয় ম্যাচ রেফারি হিসাবে।

 গ্রিগোরি ব্রেদওয়েট
 কিম কটন
 শন জর্জ
 ওয়েন নাইটস
 নিতিন মেনন
 স্যাম নোগজস্কি

 ক্লেয়ার পোলোসাক
 আহসান রাজা
 সু রেডফার্ন
 ল্যাংটন রুসেরে
 শরফুদ্দৌলা
 জ্যাকলিন উইলিয়ামস

গ্রুপ পর্ব

গ্রুপ এ

গ্রুপ বি

সেমি ফাইনাল

ফাইনাল

পরিসংখ্যান

সর্বাধিক রান

সর্বাধিক উইকেট

তথ্যসূত্র

বহিঃসংযোগ

আইসিসি মহিলা বিশ্ব টুয়েন্টি২০
২০১৮–১৯ আন্তর্জাতিক ক্রিকেট প্রতিযোগিতা
২০১৮-এ ওয়েস্ট ইন্ডিয়ান ক্রিকেট
ওয়েস্ট ইন্ডিজে মহিলা ক্রিকেট
ফাহিমা খাতুন

ফাহিমা খাতুন (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, বাংলাদেশ এর আইন বিভাগের শিক্ষার্থী।

খেলোয়াড়ী জীবন 
৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি।

১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়।

আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

তথ্যসূত্র

আরও দেখুন 
 খাদিজা তুল কুবরা
 ২০১৬ আইসিসি বিশ্ব টুয়েন্টি২০
 বাংলাদেশ জাতীয় মহিলা ক্রিকেট দল

মাগুরা জেলার ব্যক্তি
বাংলাদেশী মহিলা ক্রিকেটার
১৯৯২-এ জন্ম
জীবিত ব্যক্তি
বাংলাদেশের মহিলা একদিনের আন্তর্জাতিক ক্রিকেটার
বাংলাদেশের মহিলা টুয়েন্টি২০ আন্তর্জাতিক ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
দক্ষিণ এশীয় গেমসে স্বর্ণপদক বিজয়ী বাংলাদেশী
২০১৪ এশিয়ান গেমসের পদক বিজয়ী
দক্ষিণ এশীয় গেমসের ক্রিকেটে পদক বিজয়ী
মহিলাদের টুয়েন্টি২০ আন্তর্জাতিকে হ্যাট্রিক লাভকারী
এশিয়ান গেমসে রৌপ্যপদক বিজয়ী বাংলাদেশী
২০২২ এশিয়ান গেমসের পদক বিজয়ী
খুলনা বিভাগ থেকে আগত ক্রিকেটার
২০২২ এশিয়ান গেমসের ক্রিকেটার
এশিয়ান গেমসে ব্রোঞ্জপদক বিজয়ী বাংলাদেশী
আন্তর্জাতিক ক্রিকেটে ডোনাল্ড ব্র্যাডম্যানের শতরানের তালিকা

বিখ্যাত অস্ট্রেলীয় ক্রিকেটার স্যার ডন ব্র্যাডম্যানকে প্রায়শঃই সর্বকালের সেরা ব্যাটসম্যান হিসেবে ডাকা হয়। ১৯২৮ থেকে ১৯৪৮ সাল পর্যন্ত তিনি আন্তর্জাতিক ক্রিকেটে সর্বমোট ২৯টি টেস্ট শতক হাঁকিয়েছেন। ঐ সময়কালে সংঘটিত দ্বিতীয় বিশ্বযুদ্ধ ও ভগ্ন স্বাস্থ্যের কারণে ১৯৪০ থেকে ১৯৪৬ সাল পর্যন্ত ক্রিকেট খেলতে পারেননি তিনি। ১৯৩৬-৩৭ মৌসুমে অস্ট্রেলিয়া দলের অধিনায়কের দায়িত্ব পালন করেছেন তিনি। অধিনায়ক থাকা অবস্থাতেও চৌদ্দটি সেঞ্চুরি করেছেন তিনি। একমাত্র ব্যাটসম্যান হিসেবে সর্বাধিক বারোবার নিজের নামের পাশে দ্বি-শতক লিখেয়েছেন তিনি। প্রথম ব্যাটসম্যান হিসেবে দুইবার টেস্টে ত্রি-শতক হাঁকিয়েছিলেন। পরবর্তীকালে ব্রায়ান লারা, বীরেন্দ্র শেওয়াগ ও ক্রিস গেইল এ কৃতিত্বের অধিকারী হন। ইংল্যান্ডের বিপক্ষে সর্বমোট ১৯টি সেঞ্চুরি করেন যা যে কোন একটি দলের বিপক্ষে সেঞ্চুরি করার বিশ্বরেকর্ড অদ্যাবধি অক্ষত রয়েছে।
১৯৩০ সালের অ্যাশেজ সিরিজে তিনি তাঁর প্রথম ত্রি-শতক (৩৩৪) হাঁকান। তন্মধ্যে ১১ জুলাই ১৯৩০ তারিখেই করেছিলেন ৩০৯ রান যা অদ্যাবধি একদিনে কোন ব্যাটসম্যানের সংগৃহীত সর্বোচ্চ রানের রেকর্ড। এছাড়াও ১৯৩৩ সালে ওয়ালি হ্যামন্ড ৩৩৬ রান করার পূর্ব-পর্যন্ত সর্বোচ্চ টেস্ট রানরূপে পরিচিত ছিল। এরপর ১৯৩৮ সালে ৩৬৪ রান করে হ্যামন্ডের রানের রেকর্ড ভাঙ্গলে ১৯৫৮ সালে গারফিল্ড সোবার্স অপরাজিত ৩৬৫ রান তোলেন। পরবর্তীকালে ২০০৪ সালে ব্রায়ান লারা ৪০০ রান করেন। একই সিরিজে ব্র্যাডম্যান আরও একটি সেঞ্চুরিসহ আরও দুইটি দ্বি-শতক করে সর্বমোট ৭ ইনিংসে ৯৭৪ রান তোলেন যা কোন একটি সিরিজে একজন ব্যাটসম্যানের সর্বোচ্চ রান সংগ্রহ। ১৯৩৭ সালে সর্দি-কাশিতে আক্রান্ত হবার ফলে ব্যাটিংয়ের অবস্থানে পরিবর্তন ঘটিয়ে সাত নম্বরে নামেন ও ২৭০ রান তুলে ইংল্যান্ডের বিপক্ষে দলের জয়ে ভূমিকা রাখেন।  ২০০১ সালে উইজডেন ক্রিকেটার্স অ্যালমেনাক তাঁর এ ইনিংসটিকে সর্বকালের সেরা টেস্ট ইনিংসরূপে ঘোষণা করে। এছাড়াও ৭ নম্বরে ব্যাটিংয়ে নেমে যে-কোন ব্যাটসম্যানের তুলনায় সেরা। তাস্বত্ত্বেও ১৯৩৪ সালে পাঁচ নম্বরে অবস্থান করে ইংল্যান্ডের বিপক্ষে সর্বোচ্চ ৩০৪ রান তোলেন। 

১৯৪৮ সালে অবসরগ্রহণের পূর্ব-পর্যন্ত আশি ইনিংসে ২৯টি সেঞ্চুরি হাঁকান। সর্বমোট ৬৯৯৬ রানের মধ্যে ৫৩৯৩ রানই এসেছে ২৯টি সেঞ্চুরি থেকে। ইনিংসপ্রতি তাঁর সেঞ্চুরির হার ছিল ৩৬.২৫%। এরফলে তাঁর খেলোয়াড়ী জীবনে ব্যাটিং গড় দাঁড়ায় ৯৯.৯৪। অন্যদিকে, কোন ব্যাটসম্যানই ৬১ গড়ের কোটায় পৌঁছুতে সক্ষমতা প্রদর্শন করতে পারেননি। চূড়ান্ত ইনিংসে আর মাত্র ৪ রান তুলতে পারলেই তাঁর ব্যাটিং গড় ১০০ হতে পারতো।

নির্দেশিকা

টেস্ট ক্রিকেট শতকসমূহ

পাদটীকা

তথ্যসূত্র

বহিঃসংযোগ 

 Player profile of Bradman at Cricinfo

ডোনাল্ড ব্র্যাডম্যান
অস্ট্রেলীয় ক্রিকেট তালিকা
খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
সিগুর্নি উইভার

সিগুর্নি উইভার (জন্ম সুসান আলেক্সান্ড্রা উইভার, অক্টোবর ৮,১৯৪৯) একজন মার্কিন অভিনেত্রী।  তিনি ১৯৭৯ সালের “অ্যালিয়েন” চলচ্চিত্রে এলেন রিপলি চরিত্রের মাধ্যমে জনপ্রিয়তা লাভ করেন। পরবর্তিতে তিনি তিনটি সিক্যুয়েল : “অ্যালিয়েনস” (১৯৮৬), “অ্যালিয়েনস ৩” (১৯৯২) এবং “অ্যালিয়েন:রিজারেকশনস” (১৯৯৭) এ চরিত্রটির পুনরাবৃত্তি করেন। এছাড়াও তিনি ব্যবসাসফল চলচ্চিত্র “ঘোস্টবাস্টার” (১৯৮৪), ঘোস্টবাস্টার ২ (১৯৮৯) এবং অ্যাভাটার চলচ্চিত্রে অভিনয়ের মাধ্যমে পরিচিতি লাভ করেছেন।

তথ্যসূত্র

১৯৪৯-এ জন্ম
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
জীবিত ব্যক্তি
২১শ শতাব্দীর মার্কিন অভিনেত্রী
নিউ ইয়র্ক শহরের অভিনেত্রী
ইংরেজ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
আপার ইস্ট সাইডের ব্যক্তি
ম্যানহাটনের ব্যক্তি
ব্রিটিশ বংশোদ্ভূত অভিনেত্রী
ব্রিয়ার্লি স্কুলের প্রাক্তন শিক্ষার্থী
স্কটিশ-আইরিশ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেত্রী

মার্কিন পরিবেশবাদী
মার্কিন মঞ্চ অভিনেত্রী
অডিওবই পাঠক
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিদার সালতানাত

বিদার সালতানাত ছিল মধ্যযুগে ভারতের দক্ষিণাত্য সালতানাতের অন্যতম।

ইতিহাস
১৪৯২ সালে কাসিম বারিদ এই সালতানাত প্রতিষ্ঠা করেছিলেন যিনি প্রাক্তন তুর্কি দাস ছিলেন। তিনি জর্জিয়া থেকে আগত একজন তুর্কি। তিনি বাহমানি সুলতান তৃতীয় মুহাম্মদ শাহর অধীনে চাকরিতে যোগ দেন। সার-নওবাত হিসেবে তিনি পেশাজীবন শুরু করেছিলেন। পরে তিনি মীর-জুমলা (প্রধানমন্ত্রী) হন। মাহমুদ শাহ বাহমানির রাজত্বকালে তিনিই কার্যত শাসক ছিলেন। ১৫০৪ সালে তিনি মারা যাওয়ার পর তার পুত্র আমির বারিদ প্রধানমন্ত্রী হন এবং বাহমানি সালতানাতের প্রশাসনিক নিয়ন্ত্রণ লাভ করেন। ১৫১৮ সালে মাহমুদ শাহ বাহমানি মারা যাওয়ার পর চারজন সুলতান একের পর এক ক্ষমতায় বসেন। কিন্তু তারা সকলেই আমির বারিদের হাতের পুতুলের মত ছিলেন। শেষ বাহমানি সুলতান কলিমুল্লাহ ১৫২৭ সালে বিদার পালিয়ে যান। এরপর আমির বারিদ কার্য‌করভাবে স্বাধীন হন। কিন্তু তিনি রাজকীয় উপাধি ধারণ করেননি।

১৫৪২ সালে তার পুত্র আলি বারিদ তার উত্তরসুরি হন। আলি বারিদ প্রথম শাহ উপাধি ধারণ করেছিলেন। বিজয়নগর সাম্রাজ্যের বিরুদ্ধে তালিকোটের যুদ্ধে তিনি দক্ষিণাত্যের অন্যান্য সুলতানদেরকে তার সাথে যুক্ত করেছিলেন। ১৫৮০ সালে তিনি মারা যাওয়ার পর ইবরাহিম বারিদ শাসক হন। ১৫৮৭ সালে ইবরাহিম বারিদের মৃত্যুর পর তার ছোট ভাই দ্বিতীয় কাসিম বারিদ শাসক হন। ১৫৯১ সালে দ্বিতীয় কাসিম বারিদ মারা যান, এরপর তার শিশুপুত্র দ্বিতীয় আলি বারিদ তার উত্তরসুরি হন। দ্বিতীয় আলি বারিদের এক আত্মীয় দ্বিতীয় আমির বারিদ তাকে শীঘ্রই ক্ষমতাচ্যুত করেছিলেন। ১৬০১ সালে দ্বিতীয় আমির বারিদের এক আত্মীয় মীর্জা আলি বারিদ তাকে ক্ষমতাচ্যুত করেন। ১৬০৯ সালে শেষ শাসক তৃতীয় আমির বারিদ তার উত্তরসুরি হন। তিনি ১৬১৬ সালে মুঘলদের বিরুদ্ধে লড়াই করেছেন। ১৬১৯ সালে তিনি বিজাপুরের সুলতান দ্বিতীয় ইবরাহিম আদিল শাহর কাছে পরাজিত হন। বিজাপুর সালতানাতের সাথে বিদার একীভূত হয়। তৃতীয় আমির বারিদ এবং তার পুত্রদের বিজাপুর নিয়ে আসা হয় এবং তাদেরকে নজরদারির মধ্যে রাখা হয়।

স্থাপত্য

শাসক
 প্রথম কাসিম বারিদ ১৪৮৯ – ১৫০৪
 প্রথম আমির বারিদ ১৫০৪ – ১৫৪২
 প্রথম আলি বারিদ শাহ ১৫৪২ – ১৫৮০
 ইবরাহিম বারিদ শাহ ১৫৮০ – ১৫৮৭
 দ্বিতীয় কাসিম বারিদ শাহ ১৫৮৭ – ১৫৯১
 দ্বিতীয় আলি বারিদ শাহ ১৫৯১
 দ্বিতীয় আমির বারিদ শাহ ১৫৯১ – ১৬০১
 তৃতীয় মীর্জা আলি বারিদ শাহ ১৬০১ – ১৬০৯
 তৃতীয় আমির বারিদ শাহ ১৬০৯ – ১৬১৯

আরও দেখুন
শিয়া মুসলিম রাজবংশের তালিকা
তুর্কি রাজবংশ ও রাষ্ট্রের তালিকা
তালিকোটের যুদ্ধ

তথ্যসূত্র

শিয়া মুসলিম রাজবংশ
ঐতিহাসিক তুর্কি রাষ্ট্র
দক্ষিণাত্যের সালতানাত
ভারতীয় উপমহাদেশে মুসলিম শাসন
প্রাক্তন সালতানাত
সুন্নি মুসলিম রাজবংশ
আইয়ুব আলী

আবুল খায়ের মুহম্মদ আইয়ুব আলী (১৮৮৭ - ১৯৯৫) ছিলেন একজন বাংলাদেশি শিক্ষাবিদ। ১৯৭৬ সালে তিনি বাংলাদেশ সরকার কর্তৃক একুশে পদক লাভ করেন।

প্রারম্ভিক জীবন ও শিক্ষা 
আইয়ুব আলী পিরোজপুর জেলায় তেলিখালী গ্রামে জন্মগ্রহণ করেন। তার পিতার নাম মৌলভি আবদুল ওয়াহেদ ও মাতার নাম আবিদা খাতুন। ১৯৪৩ ও ১৯৪৪ সালে তিনি ঢাকা বিশ্ববিদ্যালয় থেকে ইসলামিক স্টাডিজে যথাক্রমে বিএ অনার্স ও এমএ ডিগ্রী লাভ করেন। ১৯৫০ সালে তিনি একই বিশ্ববিদ্যালয় থেকে ফার্সি ভাষায় এমএ ডিগ্রীও লাভ করেন। তিনি কায়রোর আল-আজাহার বিশ্ববিদ্যালয় থেকে ১৯৫৩ সালে আলামিয়া ডিপ্লোমা ও ১৯৫৫ সালে পিএইচডি ডিগ্রী লাভ করেন।

কর্মজীবন 
১৯৪৪ সালে আইয়ুব আলী ঢাকা কলেজে প্রভাষক হিসেবে যোগদান করেন। ১৯৫৮ থেকে ১৯৬৯ সাল পর্যন্ত তিনি রাজশাহী মাদ্রাসার অধ্যক্ষ হিসেবে দায়িত্ব পালন করেন। তিনি ১৯৪৪ সালে সরকারি শিক্ষা অধিদপ্তরের অধীনে লেকচারার হিসেবে ঢাকা কলেজে যোগ দেন। তিনি রাজশাহী মাদ্রাসা (১৯৫৮-১৯৬৯), সিলেট সরকারি আলিয়া মাদ্রাসা (১৯৭০-১৯৭৩) ও ঢাকা আলিয়া মাদ্রাসার (১৯৭৩-১৯৭৯) অধ্যক্ষের দায়িত্ব পালন করেন।

গ্রন্থ 
 হিস্ট্রি অব ট্র্যাডিশনাল ইসলামিক এডুকেশন ইন বাংলাদেশ (বাংলাদেশে ঐতিহ্যবাহী ইসলামী শিক্ষার ইতিহাস)

তথ্যসূত্র

বহিঃসংযোগ 

১৮৮৭-এ জন্ম
১৯৯৫-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
ঢাকা কলেজের শিক্ষক
শিক্ষা ও গবেষণায় একুশে পদক বিজয়ী
পিরোজপুর জেলার ব্যক্তি
আল-আজহার বিশ্ববিদ্যালয়ের প্রাক্তন শিক্ষার্থী
সিলেট সরকারি আলিয়া মাদ্রাসার অধ্যক্ষ
সরকারি মাদ্রাসা-ই-আলিয়া, ঢাকার অধ্যক্ষ
বাঙালি লেখক
রাজশাহী মাদ্রাসা
সরকারি মাদ্রাসা-ই-আলিয়া, ঢাকার শিক্ষক
বরিশাল বিভাগের ইসলামি ব্যক্তিত্ব
১৯১৯-এ জন্ম
সিলেট সরকারি আলিয়া মাদ্রাসার শিক্ষক
বাংলাদেশী সুন্নি মুসলিম পণ্ডিত
মাতুরিদি ব্যক্তি
আভা আলম

আভা আলম (১৯৪৭ - ১৯৭৬) ছিলেন একজন বাংলাদেশি ধ্রুপদি সঙ্গীতশিল্পী ও সঙ্গীত শিক্ষিকা। সঙ্গীতে বিশেষ অবদানের স্বীকৃতিস্বরূপ তিনি ১৯৭৮ খ্রিষ্টাব্দে বাংলাদেশ সরকার কর্তৃক মরণোত্তর একুশে পদকে ভূষিত হন।

প্রারম্ভিক ও কর্মজীবন 
১৯৪৭ খ্রিষ্টাব্দের ২৬ ডিসেম্বর মাদারীপুর জেলা শহরে আভা আলম জন্ম গ্রহণ করেন। তার পিতার নাম হরিপদ দে। তার প্রকৃত নাম আভা দে। ১৯৬৪ খ্রিষ্টাব্দে গুনীব্যক্তিত্ব তরিকুল আলমের সাথে বিবাহ বন্ধনে আবদ্ধ হন এবং আভা আলম নামে পরিচিতি লাভ করেন।

আভা কিশোর বয়সে মিঠুন দে এবং তার পিতার নিকট থেকে সঙ্গীতের জ্ঞান অর্জন করেন। তিনি যখন অষ্টম শ্রনীর ছাত্রী ১৯৫৯ খ্রিষ্টাব্দে থেকে তৎকালীন রেডিও পাকিস্তানের ঢাকা কেন্দ্র থেকে সঙ্গীত পরিবেশন শুরু করেন। ঢাকায় টেলিভিশন সার্ভিস চালু হলে তিনি টিভিতে উচ্চাঙ্গ সঙ্গীত পরিবেশন করে বিপুল প্রশংসা আর্জন করেন। স্বামীর চাকরির সুবাদে বিভিন্ন সময়ে তিনি করাচি, রাওয়ালপিন্ডি, হায়দ্রাবাদ বিভিন্ন স্থানে সঙ্গীত পরিবেশন করে বিপুল খ্যাতি অর্জন করেন। তিনি লাহোর ও করাচির  বেতার এবং টেলিভিশনেও তিনি সঙ্গীত পরিবেশন করেছেন। সেখানে থাকাকালে তিনি ওস্তাদ আজহার মজিদের নিকট শাস্ত্রীয় সঙ্গীতে দীক্ষা লাভ করেন। ঐ সময়ে পাকিস্তানের সঙ্গীত সম্রাজ্ঞী রোশন আরা বেগমের সান্নিধ্যও লাভ করেন। নিখিল পাকিস্তান সঙ্গীত সম্মেলনে অংশগ্রহণ করে একঘণ্টা ব্যাপী "পুরিয়া ধানেশ্রী" রাগ সঙ্গীত পরিবেশন করে উপস্থিত সকল শ্রতাদের বিস্ময়াভিভূত করেছিলেন।

তিনি আতিক সঙ্গীত একাডেমির অধ্যক্ষ, সেনানিবাস সঙ্গীত একাডেমির সহ-অধ্যক্ষ এবং ঢাকা বিশ্ববিদ্যালয়ের উচ্চাঙ্গ সঙ্গীত পরীক্ষার অন্যতম পরিক্ষক ছিলেন।

মৃত্যু 
১৯৭৬ খ্রিষ্টাব্দের ২১ নভেম্বর তার অকাল মৃত্যু ঘটে।

পুরস্কার 
 একুশে পদক (১৯৭৮)

তথ্যসূত্র 

১৯৪৭-এ জন্ম
১৯৭৬-এ মৃত্যু
শিল্পকলায় একুশে পদক বিজয়ী
মাদারীপুর জেলার ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
বে-নজীর আহমদ

বে-নজীর আহমদ (১৯০৩–১৯৮৩) ছিলেন একজন বাংলাদেশি কবি ও লেখক। বাংলা ভাষা ও সাহিত্যে অবদানের জন্য তিনি ১৯৭৯ সালে বাংলাদেশ সরকার কর্তৃক একুশে পদকে ভূষিত হন। তিনি বাংলাদেশের নারায়ণগঞ্জ জেলায় জন্মগ্রহণ করেন।

স্বাধীনতা আন্দোলন
যুবক বয়সে আহমেদ বাংলাদেশে ব্রিটিশ শাসনের বিরুদ্ধে লড়াই করে গ্রেফতার হন। তবে পদ্মা নদী দিয়ে তিনি পালাতে সক্ষম হয়েছিলেন।

লেখকজীবন
পরবর্তী জীবনে তিনি লেখালেখি করেছেন। তিনি মূলত নজরুল ঘরানার লেখক ছিলেন। তার বিভিন্ন লেখা বাংলাদেশের মাধ্যমিক ও উচ্চ মাধ্যমিক পর্যায়ের পাঠ্যক্রমের অন্তর্ভুক্ত হয়।

কাব্যগ্রন্থ
বন্দীর বাঁশী
বৈশাখী 
জিন্দেগী
হেমন্তিকা

প্রবন্ধ মালা
ইসলাম ও কমিউনিজম 
বিপ্লব সাধনায় কামাল
ইকবাল-কাব্যে স্বদেশপ্রেম
নজরুলকে যেমন দেখিয়াছি ও জানিয়াছি
নজরুল সাহিত্যের পটভূমি
সাহিত্যে দুর্নীতি ও জাতীয় চরিত্রে তার প্রভাব
অক্রূর চন্দ্রের কাব্য সাধনা

তথ্যসূত্র 

১৯০৩-এ জন্ম
১৯৮৩-এ মৃত্যু
বাংলাদেশী কবি
বাংলা ভাষার কবি
বাঙালি কবি
বাঙালি লেখক
ভাষা ও সাহিত্যে একুশে পদক বিজয়ী
নারায়ণগঞ্জ জেলার ব্যক্তি
২০শ শতাব্দীর বাংলাদেশী কবি
২০শ শতাব্দীর পুরুষ লেখক
১৯০০-এর দশকে জন্ম
বাংলাদেশী পুরুষ কবি
বাংলা একাডেমি সাহিত্য পুরস্কার বিজয়ী
পাকিস্তান জাতীয় পরিষদ সদস্য ১৯৬২-১৯৬৫
বাঙালি মুসলিম
দূর্গাপুর ইস্পাত কারখানা

দুর্গাপুর ইস্পাত কারখানা হল ভারতের পশ্চিমবঙ্গ রাজ্যের শিল্প শহর দূর্গাপুর এ অবস্থিত একটি বৃহৎ ইস্পাত করখানা। এই কারখানাটি রাষ্ট্রায়াত্ব সংস্থা সেল-এর নিয়ন্ত্রণাধীন।

ইতিহাস 
ভারত স্বাধীনতা অর্জনের পর প্রথম পঞ্চবার্ষিকী পরিকল্পনায় দুর্গাপুর ইস্পাত কারখানা গড়ে ওঠে। ১৯৫৫ সালে চালু হওয়ার সময় এই বৃহৎ ইস্পাত কারখানার অপরিশোধিত ইস্পাতের উৎপাদন ক্ষমতা ছিল ১০ লক্ষ টন।  এটি ছিল সেই সময় ভারতে ভারী শিল্পে এক বৃহৎ পদক্ষেপ। নব্বই দশকে  উচ্চমানের উৎপাদন অর্জনের সঙ্গে মূল লক্ষ্য ছিল ১৮ লক্ষ টন (১.৮ এম.পি.এ) ইস্পাতের উৎপাদন ও গুণমান বৃদ্ধি, শক্তি সংরক্ষণ, উৎপাদন খরচ কম করা এবং পরিবেশ দূষণ কমিয়ে আনা।

ডিএসপি বর্তমানে প্রধান লক্ষ্যগুলির সাথে তার আধুনিকীকরণ ও সম্প্রসারণ পরিকল্পনা (পর্যায়-১) প্রয়োগ করছে:

    উপলব্ধ স্যামিসের রূপান্তর, রোলড পণ্য উৎপাদন
     প্রায় ১০০% পণ্য উৎপাদনের 
     বিদ্যমান সীমাবদ্ধতা কাটিয়ে ওঠার জন্য বিদ্যমান সুবিধার রক্ষণাবেক্ষণ / বিভাজন
     উৎপাদন ক্ষমতা ২৪ লক্ষ (২.৪০ এম.পি.এ.) টনে বৃদ্ধি পাবে, যার মধ্যে ২২ লক্ষ টন (২.২০ এম.পি.এ.) ক্রুড স্টিল এবং ২ লক্ষ টন (.02 এম.পি.এ) বিক্রয় যোগ্য ইস্পাত।

উৎপাদন ক্ষমতা (পণ্য মিশ্রণ টন / বার্ষিক)
২০১৫ সালের হিসাবে কাারখানাটির উৎপাদিত পণ্যের বিবরণ-
 মার্চেন্ট পণ্য ২,৮০,০০০
 কাঠামোগত ২,০৭,০০০
 স্কেল্প ১,৮০,০০০
 চাকা এবং বিম  ৫৮,০০০
 স্যামিস ৮,৬১,০০০
 মোট বিক্রয়যোগ্য ইস্পাত ১৫,৮৬,০০০

কারখানাটির সর্বোচ্চ উৎপাদন ক্ষমতা প্রায় ২৪ লক্ষ টন (২.৪ মিলিয়ন টন)। কারখানাটি ২০১০ সালে মোট উৎপাদন করেছিল ১৫,৮৬,০০০ টন।

বিশেষ ধরনের চাকা এখানে তৈরি করা হয়; ২০১০ সালের অক্টোবরে, ইউক্রেনীয় নির্মাতা ইন্টারপাইপ থেকে ডিএসপি লাইসেন্সপ্রাপ্ত প্রযুক্তিটি ৯৫৫ মিমি মোনোব্লক চাকা তৈরির অনুমতি দেবে।

অবস্থান
ইস্পাত কারখানাটি ১৮৫ কিলোমিটার দূরে দামোদর নদের তীরে দুর্গাপুর শহরে কলকাতা-দিল্লী রেল পথের পাশে অবস্থিত।এখান থেকে আসানসোল ৩০ কিলোমিটার দূরে অবস্থিত।

তথ্যসমূহ

বহিঃসংযোগ
 About Durgapur Steel Plant at Steel Authority of India website

ভারতের ইস্পাত কারখানা
পশ্চিমবঙ্গের ইস্পাত কারখানা
১৯৬০-এ পশ্চিমবঙ্গে প্রতিষ্ঠিত
পশ্চিমবঙ্গের অর্থনীতি
দুর্গাপুরের ভবন ও স্থাপনা, পশ্চিমবঙ্গ
অশোক পতি

অশোক পতি () ওড়িয়া ও ভারতীয় বাংলা চলচ্চিত্রের একজন সফল পরিচালক।

চলচ্চিত্র 
 আশিকি (২০১৫)
 সুপার মিছুয়া (২০১৫)
 আমি শুধু চেয়েছি তোমায় (২০১৪)
 খিলাড়ি (২০১৩)
 শপথ (২০১২)
 দোস্তি (২০১১)
 লোফর (২০১১)
 সঞ্জু আউ সঞ্জনা (২০১০)
 ড্রিম র্গাল (২০০৯)
 প্রেম রোগী (২০০৯)
 নন্দীনি আই লভ ইউ (২০০৮)
 মতে ত লভ হেলারে (২০০৮)
 মুঁ ততে লভ কুরুছি (২০০৭)
 তু পাইঁ (২০০৭)
 বাজি (২০০১)

তথ্যসূত্র

বহিঃসংযোগ 
 
 অশোক পাতি গোমোলো

জীবিত ব্যক্তি
১৯৭৬-এ জন্ম
ভারতীয় চলচ্চিত্র পরিচালক
ভারতীয় হিন্দু
ওড়িয়া চলচ্চিত্র পরিচালক
বাঙালি চলচ্চিত্র পরিচালক
ভারতীয় পুরুষ চিত্রনাট্যকার
২১শ শতাব্দীর ভারতীয় চলচ্চিত্র পরিচালক
হলদিয়া পেট্রোকেমিক্যালস

হলদিয়া পেট্রোকেমিক্যালস হল হলদিয়ায় অবস্থিত একটি বৃহত্তম পেট্রোকেমিক্যালস কমপ্লেক্স।এটি ভারতের দ্বিতীয় বৃহত্তম পেট্রোকেমিক্যালস কারখানা।

ইতিহাস 
১৯৯৪ সালে টাটা গোষ্ঠী ,চ্যাটার্জি গোষ্ঠী,ইন্ডিয়ান ওয়েল ও পশ্চিমবঙ্গ সরকারের মধ্যে চুক্তি হয় এবং হলদিয়া পেট্রোকেমিক্যালসের নির্মাণ শুরু হয়।২০০১ সালে হলদিয়া পেট্রোকেমিক্যালস প্রথম উৎপাদন শুরু করে।

উৎপাদিত দ্রব্য ও উৎপাদন ক্ষমতা
এটি একটি ন্যাপথা ভিত্তিক পেট্রোকেমিক্যালস।এই কারখানাটিতে ৭,০০,০০০ টিপিএ পলিইথিলিন উৎপাদিত হয় যা পূর্ব ভারত এর ৭০% ও সমগ্র ভারত এর ৩০% চাহিদা পূর্ন করে।এছাড়া এখানে প্রায় ৩,৫০,০০০ টিপিএ পলিথিন উৎপাদিত হয়। এখানে উৎপাদিত প্রধান দ্রব্যগুলি হল-
 পলিইথিলিন
পলিথিন (কম ও বেশি ঘনত্ব যুক্ত)
বেঞ্জিন
সি৪ (C4) হাইড্রোকার্বন 
প্রভৃতি।

রপ্তানি
হলদিয়া পেট্রোকেমিক্যালসে উৎপাদিত দ্রব্যের গুণগত মান খুবই ভাল।ফলে এখানে উৎপাদিত দ্রব্যের চাহিদা রয়েছে দেশে ও দেশের বাইরে।এখান থেকে ইউরোপ,দক্ষিণ পূর্ব এশিয়া,যুক্তরাষ্ট্র,চিন এ পণ্য রপ্তানি করা হয়।

আরও দেখুন
 হলদিয়া তৈল শোধনাগার

তথ্যসূত্র 

Haldia Petrochemicals হলদিয়া পেট্রোক্যমিকাল লিমিটেড। ০৬-১২-২০১১

office website

ভারতের শিল্প
ভারতের পেট্রোক্যমিকাল কম্পানি
১৯৮৫-এ পশ্চিমবঙ্গে প্রতিষ্ঠিত
১৯৮৫-এ প্রতিষ্ঠিত ভারতীয় কোম্পানি
ভারতের তেল ও গ্যাস কোম্পানি
কলকাতা ভিত্তিক কোম্পানি
নাতালিয়া কৌর

নাতালিয়া কৌর (জন্ম নাতালিয়া পিনহেরিও ফিলিপে মার্তিন্স আগস্ট ১৪, ১৯৯০) একজন ব্রাজিলীয় মডেল এবং অভিনেত্রী যিনি মূলত ভারতীয় চলচ্চিত্রে কাজ করেন। চলচ্চিত্রের পাশাপাশি তিনি টেলিভিশন বিজ্ঞাপনেও কাজ করেছেন।

প্রাথমিক জীবন
নাতালিয়া পিনহেরিও ফিলিপে মার্তিন্স, আগস্ট ১৪, ১৯৯০ সালে ব্রাজিলের রিও দি জেনেরিও শহরে জন্ম নেন। তার মা একজন পর্তুগীজ বংশদ্ভুত এবং বাবা একজন পর্তুগীজ-ভারতীয় (পাঞ্জাবি রাজপূত) বংশদ্ভুত।

কৌর তার ১৪ বছর বয়সে প্রথম মডেল হিসেবে কাজ করছেন। তিনি একজন অপেরা গায়ক হিসেবেও পরিচিত এবং তার পারিবারিক নাম পিনহেরিও পরিবর্তন করে কৌর নাম ধারণ করেন, কারণ তিনি এ নামটি ভারতীয় গণমাধ্যম উপযোগী ছিল বলে মনে করেন।

কর্মজীবন
কৌর, ভারতে কাজ করার প্রস্তাব প্রাপ্তির পূর্ব পর্যন্ত ব্রাজিলসহ অন্যান্য দেশে মডেল হিসেবে কাজ করেছিলেন। সেখানে তিনি ২০১২ সালে কিংফিশার ক্যালেন্ডার মডেল হান্ট বিজয়ী হন এবং একই বছর কিংফিশার সুইমসুইট ক্যালেন্ডার সংখ্যায় উপস্থিত হন।

ইন্দ্রজিৎ লঙ্কেশ পরিচালিত দেব সন মুডে গ্যদা কন্নড় চলচ্চিত্রের মাধ্যমে কৌর অভিনয়ে আত্মপ্রকাশ করেন। তবে এই চলচ্চিত্রটির মুক্তির পূর্বেই তিনি তার পরবর্তী রাম গোপাল বর্মা পরিচালিত ডিপার্টমেন্ট চলচ্চিত্রের জন্য একটি আইটেম গানে সঞ্চালন করেন। এর পূর্বে বর্মা সানি লিওনকে নিয়ে কাজ করতে চেয়েছিলেন, কিন্তু জিসম ২ চলচ্চিত্রের চুক্তিমূলক দায়িত্বের কারণে তার পরিবর্তে বর্মা কৌরকে প্রতিস্থাপন করেন।

কৌর ২০১৫ সালের মিস মুন্ডো এস্পিরিতো সান্টো বিজয়ী এবং মিস মুন্ডো ব্রাজিল প্রতিযোগীতায় অংশগ্রহণ করেন, যেখানে তিনি শীর্ষ ১০ জন পর্যন্ত টিকে ছিলেন।

চলচ্চিত্র তালিকা

টেলিভিশন
 ২০১৪ - ফিয়ার ফ্যাক্টর: খাতরো কি খিলাড়ি (প্রতিযোগী)

তথ্যসূত্র

বহিঃসংযোগ

জীবিত ব্যক্তি
১৯৯০-এ জন্ম
২১শ শতাব্দীর ব্রাজিলীয় অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতে ব্রাজিলীয় প্রবাসী
ভারতীয় বংশোদ্ভূত ব্রাজিলীয় ব্যক্তি
ব্রাজিলীয় নারী মডেল
ব্রাজিলীয় চলচ্চিত্র অভিনেত্রী
পর্তুগিজ বংশোদ্ভূত ব্রাজিলীয় ব্যক্তি
কন্নড় চলচ্চিত্র অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
দ্য লাস্ট টেম্পলার

দ্য লাস্ট টেম্পলার রেমন্ড খাউরি রচিত একটি রহস্য-রোমাঞ্চ উপন্যাস। ২০০৫ সালে প্রকাশিত এটিই তার প্রথম উপন্যাস। প্রকাশ হওয়ার পর থেকে নিউ ইয়র্ক টাইমস সেরা বিক্রয়ের তালিকায় এটি ২২ মাস অবস্থান করে।

চরিত্র
 মার্টিন কারমোয়াক
 টেস চৌকিন
 শন রাইলি
 নিক এপারো
 কার্ডিনাল মুরো ব্রুগনান
 আর্চবিশপ ডি অ্যাঞ্জেলিস
 উইলিয়াম ভেন্স
 বিল ভেন্স
 গাস ওয়াল্ডরন

তথ্যসূত্র

বহিঃসংযোগ 
দ্য লাস্ট টেম্পলার - বইয়ের ওয়েবসাইট

২০০৫-এর উপন্যাস
ঐতিহাসিক উপন্যাস
ইউরোপের পটভূমিতে উপন্যাস